Likumprojekts

Grozījumi likumā "Par izložu un azartspēļu nodevu un nodokli"

Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14. nr.; 1995, 22. nr.; 1997, 9. nr.; 1999, 17., 24. nr.; 2001, 15., 24. nr.; 2003, 2., 15., 20., 23. nr.; 2005, 14. nr.; 2007, 8. nr.; 2009, 14. nr.; Latvijas Vēstnesis, 2011, 65., 204. nr.; 2013, 194. nr.; 2015, 248. nr.) šādus grozījumus:

1. Papildināt 6. panta pirmo daļu ar 6. punktu šādā redakcijā:

"6) par valsts mēroga interaktīvajām izlozēm (interaktīvo izložu organizēšanas licence) – par katru kalendāro gadu – 10 000 *euro*."

2. Izteikt 7. pantu šādā redakcijā:

"**7. pants.** Izložu nodokļa likme un objekts izlozēm (arī momentloterijām) ir:

1) 10 procenti no izlozes (arī momentloterijas) ieņēmumiem no biļešu realizācijas, ja izlozes (arī momentloterijas) noteikumos laimestu fonds ir līdz 60 procentiem no izlozes (arī momentloterijas) ieņēmumiem no biļešu realizācijas;

2) 10 procenti no izlozes (arī momentloterijas) ieņēmumiem, kas ir izlozes (arī momentloterijas) ieņēmumi no biļešu realizācijas, no kuriem atskaitīti izmaksai aprēķinātie laimesti, ja izlozes (arī momentloterijas) noteikumos noteiktais laimestu fonds pārsniedz 60 procentus no izlozes (arī momentloterijas) ieņēmumiem no biļešu realizācijas;

3) 10 procenti no interaktīvās izlozes (naudas, mantu, skaitļu izlozes un momentloterijas) neto ieņēmumiem, kas ir ieņēmumi no biļešu realizācijas, no kuriem atskaitīti izmaksātie laimesti."

Likums stājas spēkā 2017. gada 1. janvārī.

Finanšu ministre

Dana Reizniece-Ozola